钦定古今图书集成/理学汇编/学行典/第247卷 > 高汝登
## 钦定古今图书集成/理学汇编/学行典/第247卷 > 高汝登

按《济南府志》：“高汝登，字自卑，淄川人。生而聪颖嗜学，
事亲以孝闻，赡宗族亲戚惟恐不及。禾稔或就田闲
取之，不靳也。有田四千亩，尽佐施予，而家鲜担储。修
学宫殿庑，首任其难者。修五里桥、灵虹桥栏，再易不
吝费焉。车马器物悉以供闾里用，甚至递相用，不问
也。自俸俭，衣履不敝，不更行于途。履石棘必躬自拾”
取置道旁，以利后来者。持身忍让，子侄有不弹人一
指、谇人一语者，抚其顶曰：“得此善根足矣。”旦日，先寅
起，伏拜庭下，已，敛神正襟，思诸所为善事，盖“鸡鸣孳
孳”也。年八十无怠。日无疾而终。祀乡贤。